7. kesäkuuta
Tapahtumia

1494 – Espanja ja Portugali allekirjoittivat Tordesillasin sopimuksen, joka jakoi ”Uuden maailman” näiden kahden valtion kesken.
1654 – Ludvig XIV kruunattiin Ranskan kuninkaaksi.
1692 – Jamaikan Port Royaliin iski maanjäristys kello 11:43 päivällä. Kolmen minuutin aikana 1 600 ihmistä kuoli ja 3 000 loukkaantui vakavasti.
1832 – Irlantilaisten siirtolaisten mukanaan tuoma aasialainen kolera surmasi noin 6 000 ihmistä brittien siirtokunnassa Québecissä, Kanadassa.
1862 – Yhdysvallat ja Yhdistynyt kuningaskunta sopivat tukahduttavansa orjakaupan.
1863 – Ranskalaiset joukot valtasivat Méxicon.
1905 – Norja julisti unionin Ruotsin kanssa rauenneeksi.
1920 – Presidentti K. J. Ståhlberg ja rouva Ester Hällström (o.s. Elfving) avioituivat Helsingissä. Avioliitto oli kummankin toinen.
1929 – Vatikaanivaltio itsenäistyi.
1935 – Pierre Lavalista tuli Ranskan pääministeri.
1938 – Ilmailu: Douglas DC-4 suoritti ensimmäisen koelentonsa.
1940 – Toinen maailmansota: Norjan kuningas Haakon VII, kruununprinssi Olav ja Norjan hallitus jättivät Tromssan ja lähtivät maanpakoon Lontooseen.
1942 – Toinen maailmansota: Midwayn taistelu päättyi.
1942 – Toinen maailmansota: japanilaiset joukot nousivat maihin Attun ja Kiskan saarilla Aleuteilla.
1945 – Norjan kuningas Haakon VII palasi perheineen Osloon viiden maanpakolaisvuoden jälkeen.
1948 – Edvard Beneš luopui mieluummin Tšekkoslovakian presidentinvirasta kuin allekirjoitti perustuslain, joka teki valtiosta kommunistisen.
1972 – Suomi ja Neuvostoliitto allekirjoittivat sopimuksen maakaasuputken rakentamisesta linjalle Imatra–Kouvola–Kotka vuoden 1973 loppuun mennessä.
1978 – Ruotsin kuningas Kaarle XVI Kustaa ja kuningatar Silvia aloittivat historiallisen valtiovierailun Neuvostoliitossa. Ruotsin hallitsija ei ollut käynyt maassa vuoden 1917 maaliskuun vallankumouksen jälkeen.
1981 – Israelin ilmavoimien koneet tuhosivat Osiraqin ydinreaktorin Irakissa.
1982 – Priscilla Presley avasi Gracelandin yleisölle. Kylpyhuoneeseen, jossa Elvis Presley oli kuollut viisi vuotta aiemmin, ei vieraita kuitenkaan päästetty.
1983 – Eduskunta hyväksyi erityislain Ounasjoen rauhoittamiseksi vesivoiman rakentamiselta.
1984 – Keskusrikospoliisi etsintäkuulutti Tampereen kaupunginjohtajan Pekka Paavolan, jota haluttiin kuulla hänen kesämökkinsä rakentamiseen liittyneistä epäselvyyksistä Noppa-jutun oikeuskäsittelyssä.
1985 – 25 Libanonissa toiminutta suomalaista rauhanturvaajaa joutui Israelin tukeman Etelä-Libanonin armeijan (SLA) panttivangeiksi muutamaksi päiväksi.
1986 – Liberaalinen Kansanpuolue erosi Keskustapuolueesta, jonka jäsenjärjestönä se oli ollut vuodesta 1982.
1989 – Ilmailu: Surinamelainen DC-8 Super 62 syöksyi maahan Paramaribon lentokentän lähellä Surinamessa, 168 ihmistä sai surmansa.
1993 – Muusikko Prince muutti nimensä symboliksi ja media keksi, että häntä tuli siitä lähtien kutsua nimellä ”The Artist formerly known as Prince”. Prince itse sanoi, ettei hänen nimeään voinut lausua.
1995 – Kahdeksan puoluetta, jotka eivät olleet saaneet yhtäkään ehdokastaan eduskuntaan kaksissa eduskuntavaaleissa 1991 ja 1995, poistettiin oikeusministeriön puoluerekisteristä. Joukossa olivat toimintansa lopettaneet SKP, SKDL ja Deva.
2017 – Kokoomuksen Jan Vapaavuoresta tuli Helsingin 1. pormestari.